Diari Oficial de la Generalitat Valenciana


Sumari del DOGV 9013, del 04-02-2021 (2021/742)

Informació pública de la versió definitiva del document del Pla general adaptat a la memòria ambiental de 27 de setembre de 2018.
---------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/742


Data del document
:   26-01-2021

Organisme emissor
:   Ajuntament de Rafelcofer

Tipus de document
:   Anunci

Descriptors 

:   * Rafelcofer
    * administració local
    * pla d'urbanisme

Informació pública de la versió definitiva del document del Pla general adaptat a la memòria ambiental de 27 de setembre de 2018. [2021/742]  
Mitjançant acord plenari de l'Ajuntament de Rafelcofer de data 4 de gener de 2021 s'ha acordat sotmetre a informació pública, durant un termini d'un mes, la versió definitiva del document de Pla general del municipi de Rafelcofer adaptat a la memòria ambiental de 27.09.2018, junt amb l'estudi acústic, estudi de trànsit, estudi de paisatge, estudi d'inundabilitat, informe de sostenibilitat ambiental, informe de sostenibilitat econòmica, memòria de viabilitat econòmica, informe de gènere i catàleg de proteccions i prospecció arqueològica del sòl urbanitzable i reserva de sòl dotacional del terme municipal de Rafelcofer, als efectes de presentació d'al·legacions sobre els canvis introduïts com a conseqüència de la referida adaptació a la memòria ambiental.  
  
Tot això de conformitat amb l'article 83.2 de la Llei 16/2005, de 30 de desembre, urbanística valenciana, així com amb el dret reconegut als ciutadans en els articles 105.a de la Constitució Espanyola de 1978, desenvolupat en l'article 12 de la Llei 19/2013, de 9 de desembre, de transparència, accés a la informació pública i bon govern, així com del correlatiu dret a la participació pública reconegut als ciutadans per l'article 5 del text refós de la Llei de sòl i rehabilitació urbana aprovat pel Reial decret legislatiu 7/2015, de 30 d'octubre.  
  
A tals efectes es fa constar:  
1. Instrument que es sotmet a informació pública:  
La versió definitiva del document de Pla general del municipi de Rafelcofer adaptat a la memòria ambiental de 27.09.2018, junt amb l'estudi acústic, estudi de trànsit, estudi del paisatge, estudi d'inundabilitat, informe de sostenibilitat ambiental, informe de sostenibilitat econòmica, memòria de viabilitat econòmica, informe de gènere i catàleg de proteccions i prospecció arqueològica del sòl urbanitzable i reserva de sòl dotacional del terme municipal de Rafelcofer amb les modificacions resultants de la referida adaptació a la memòria ambiental.  
  
2. Duració del període d'informació pública:  
Un mes, a comptar des de l'endemà al de la publicació del corresponent anunci en el Diari Oficial de la Generalitat Valenciana.  
  
3. Els documents objecte de consulta pública es troben dipositats en les dependències municipals de l'Ajuntament de Rafelcofer, carrer Major número 45 de l'esmentada localitat, els quals podran ser consultats en les esmentades dependències en dies hàbils de dilluns a divendres de 09.00 a 14.00 hores prèvia concertació de cita (mesures Covid).  
La documentació objecte d'informació pública es troba igualment inserida en el Portal de Transparència municipal la direcció de la qual es:  
https://rafelcofer.sedelectronica.es/transparency/58148430-4d31-4e0c-ac0d-da7533ca348b/  
4. Les al·legacions als citats documents podran presentar-se així mateix en el Registre General de la Corporació en dies hàbils de dilluns a divendres, de 09.00 a 14.00 hores, així com per qualsevol dels altres mitjos i llocs contemplats en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
Rafelcofer, 26 de gener de 2021.- L'alcalde president de Rafelcofer: Josep Monserrat Sanchis.